**Účtovník / čka**

Gymnázium, Opatovská cesta 7, Košice, informuje o voľnom pracovnom mieste na pozíciu: **účtovník / čka.**

**Termín nástupu od:  01.01.2024** prípadne po dohode neskôr
**Úväzok**: plný pracovný úväzok na dobu určitú do 31.12.2024 s možnosťou predĺženia na dobu neurčitú.
**Miesto výkonu práce:** Gymnázium, Opatovská cesta 7, Košice.

**Kvalifikačné predpoklady:**

minimálne úplné stredné odborné vzdelanie ekonomického smeru

**Ponúkaný plat:**  Zamestnanec bude ohodnotený na základe zákona č. 553/2003 Z. z. o odmeňovaní zamestnancov verejnej správy vo výške od 1.007,50 € do 1.291,0 €

**Iné kritéria a požiadavky**:

* vysokoškolské vzdelanie druhého stupňa – ekonomický smer výhodou,
* znalosť zákona o účtovníctve, zákona o rozpočtových pravidlách,
* prax v oblasti rozpočtovníctva alebo výkazníctva výhodou,
* prax v oblasti rozpočtovania a financovania projektov z fondov Európskej únie výhodou,
* ovládanie kancelárskeho balíka MS Office, internet, ovládanie systému SAP výhodou,
* ovládanie programu WinIBEU, SAP, Edupage výhodou,
* bezúhonnosť,
* zodpovednosť, samostatnosť, precíznosť a dôslednosť.

**Zoznam požadovaných dokladov**:

* žiadosť o prijatie do zamestnania,
* profesijný životopis,
* kópie o dosiahnutom vzdelaní,
* súhlas so spracovaním osobných údajov podľa zákona č. 18/2018 Z.z. o ochrane osobných údajov

Žiadosti o prijatie do zamestnania spolu s požadovanými dokladmi je potrebné zaslať do **27.11.2023** elektronicky na email: sekretariat@opatovska.sk, alebo poslať na adresu: Gymnázium, Opatovská cesta 7, Košice, Opatovská cesta 7, 040 01 Košice.

Kontaktovať budeme len vybraných uchádzačov, ktorí spĺňajú nami uvedené predpoklady.

**GDPR:**
Osobné údaje uchádzačov o pracovnú pozíciu budú spracúvané v súlade s čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. V rámci predzmluvných vzťahov dochádza výlučne k vyhodnoteniu, či uchádzači o zamestnanie na základe získaných životopisov a poskytnutých údajov spĺňajú požiadavky organizácie na obsadzovanú pracovnú pozíciu. V prípade, ak by uchádzač neuspel pri získaní pracovného miesta uvedeného v tomto oznámení, avšak má záujem, aby ho organizácia v budúcnosti oslovila s pracovnou ponukou, účelom spracúvania osobných údajov takého uchádzača je evidencia vhodných potenciálnych uchádzačov o zamestnanie. Právnym základom pre toto spracúvanie je slobodný a jednoznačne udelený súhlas uchádzača so spracúvaním osobných údajov podľa článku 6 ods. 1 písm. a) GDPR. V prípade náhodne získaných a nepožadovaných osobných údajov, organizácia zabezpečuje ich bezodkladnú likvidáciu.